Лайл сүрөсү
92-сүрө

Лайл сүрөсү (1) Түн 
 Меккеде түшүрүлгөн.  21 аяттан турат
 Кыргызча котормо мааниси
 Мээримдүү, Ырайымдуу Алланын аты менен! 
 1. (Ааламдарды караңгылыгы менен) каптаган түнгө ант!
 2. (Жарыгы менен) көрүнгөн күндүзгө ант!
 3. Жана эркек менен ургаачыны жараткан Затка ант!
 4. Албетте (о, инсандар) силердин аракетиңер ар кандай.
 5. Ким (садака) берсе жана такыба кылса
 6. жана жакшылыкты (Исламды) тастыктаса -
 7. Биз ага жакшылыкты (бактылуу жашоону) жеңил кылабыз.
 8. Ал эми, ким (байлыгын Аллах жолуна сарп кылуудан) (сарандык кылса жана (Аллах бере турган соопту) "керек эмес" десе..
 9. Жана ыйманды жалган десе..
 10. Биз ага түйшүктүү жолго түшүүнү жеңил кылабыз
 11. (Тозокко) оңкосунан сайылган убакта (кызганган) мал-мүлкү ага пайда бербей калат!
 12. Албетте, (адамдарды) Туура Жолго баштоо Бизге гана таандык иш.
 13. Аныгында, Акырет (жашоосу) да, Дүйнө (жашоосу) да Биздин ыктыярыбызда.
 14. Мен силердин алоолонгон оттон эскерттим.
 15. Ал отко шору каткан адам гана кирет.
 16. Ал (Исламды) жалган деп (чындыктын) жүз бурган.
 17. Андан (тозоктон) такыбаа киши ыраак болот.
 18. Ал мал-мүлкүн (Аллах жолунда) берип, (өзүн сараңдыктан) тазалаган киши.
 19. Ал адамга эч ким үчүн (ордуна) сыйлык кайтарыла турган жакшылык жок. (2)
 20. (Анын бардык жакшылыктары) эң жогорку Раббисинин ыраазычылыгы үчүн гана (жасалат)
 21. Жакында (Аллах аны чоң сыйлык менен сыйлайт. Ошондо ал дагы (Раббисинен) ыраазы болот.